10. ΒΑΣΙΛΙΚΟΝ ΔΙΑΤΑΓΜΑ της 24 Μαΐου/7 Ιουν. 1956 (ΦΕΚ Α΄ 137) Περί εισιτηρίων άνευ κλίνης και κυτίων παραπόνων ακτοπλοϊκών επιβατηγών πλοίων. Έχοντες υπ’ όψιν τας διατάξεις των παρ. 3 (εδάφ. ζ΄ και η΄) και 7 του άρθρ. 5 και του άρθρ. 15 του Νόμ. 6059/1934 περί ακτοπλοϊκών συγκοινωνιών και μεταφορών, μετά γνώμην του Συμβουλίου Εμπορικού Ναυτικού και την υπ’ αριθ. 201/21.3.1956. γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρ.1.-1.Ο αριθμός των κατ’ εφαρμογήν των διατάξεων των εδαφ. α΄ και β΄ της παρ. 2 του άρθρ. 5 του Νόμ. 6059/1934 «περί ακτοπλοϊκών συγκοινωνιών και μεταφορών», εκδιδομένων εις πάσας τας περιπτώσεις άνευ κλίνης εισιτηρίων επιβατών καθορίζεται» κατά θέσεις υπό της Επιθεωρήσεως Εμπορικών Πλοίων. 2.Τα άνευ κλίνης εισιτήρια εκδίδονται μετά την εξάντλησιν των μετά κλίνης τοιούτων και κατόπιν συναινέσεως του αιτούντος την έκδοσιν του εισιτηρίου, επισημαίνονται δε υπό του πράκτορος κατά τρόπον ευδιάκριτον δι’ ειδικής σφραγίδος, κατά τας υποδείξεις της Λιμενικής Αρχής. 3.Οι κάτοχοι εισιτηρίων άνευ κλίνης επιτρέπεται όπως κατακλίνωνται μετά το μεσονύκτιον εις τους προς τούτο προσδιοριζομένους υπό της Επιθεωρήσεως Εμπορικών Πλοίων κοινοχρήστους χώρους των θέσεων. Μερίμνη του αρχιθαλαμηπόλου εκάστης θέσεως και τη επιβλέψει του πλοιάρχου απαγορεύεται η κατάκλησις των κατόχων εισιτηρίων άνευ κλίνης προ του μεσονυκτίου ως και εις τους μη προς τούτο, καθωρισμένους κοινοχρήστους χώρους των θέσεων. Άρθρ.2.-1.Ο πλοίαρχος παντός ακτοπλοϊκού επιβατηγού πλοίου υποχρεούται όπως, τοποθετή εις εμφανή σημεία του πλοίου αυτού κυτία παράπονων. Υποχρεούται επίσης όπως αναρτήση άνωθεν αυτών και εντός καταλλήλων πλαισίων οδηγίας της Λιμενικής Αρχής του λιμένος αφετηρίας του πλοίου περί των δικαιωμάτων και υποχρεώσεων των επιβατών και του τρόπου διατυπώσεως παραπόνων. 2.Τα κυτία παραπόνων είναι μετάλλινα διαστάσεων 0,25 Χ 0,15 Χ 0,07 του μέτρου, και φέρουν εις την εμπροσθίαν όψιν και εις το άνω μέρος αυτής, εγκοπήν αναλόγου μήκους και πλάτους. Κάτωθεν της εγκοπής και δια κεφαλαίων γραμμάτων θα αναγράφεται εις δυο στίχους εκ λευκού ελαιοχρώματος η φράσις «ΚΥΤΙΟΝ ΠΑΡΑΠΟΝΩΝ ΕΠΙΒΑΤΩΝ ΔΙΑ ΤΗΝ ΛΙΜΕΝΙΚΗΝ ΑΡΧΗΝ». (Αντί της σελ. 361) Σελ. 361(α) Τεύχος 542-Σελ. 53 Ακτοπλοΐα 19.Δ.γ.8-10 3.Τα κυτία παραπόνων σφραγίζονται δια σταθερού κλείθρου, τας κλείδας, του οποίου φυλάσσει, η Λιμενική Αρχή του λιμένος αφετηρίας των δρομολογίων των επιβατηγών πλοίων. 4.Ο αριθμός των κυτίων δέον να είναι ανάλογος του αριθμού μεταφερομένων επιβατών, πάντως δε ταύτα να μη είναι ολιγώτερα του ενός δι’ εκάστην θέσιν του πλοίου, τα δε σημεία τοποθετήσεως καθορίζονται υπό της Λιμενικής Αρχής του λιμένος αφετηρίας των δρομολογίων των επιβατηγών πλοίων. 5.Εφ’ εκάστω κατάπλω επιβατηγού πλοίου εις τον αφετήριον λιμένα και μετά το πέρας της αποβιβάσεως των επιβατών, η Λιμενική Αρχή προβαίνει εις την παραλαβήν των εις τα κυτία τυχόν ριφθέντων εγγράφων παραπόνων επιβατών, παρουσία του υπό του πλοιάρχου εξουσιοδοτημένου αξιωματικού του πλοίου, όστις και λαμβάνει γνώσιν αυτών. 6.Επί των διατυπουμένων παραπόνων η Λιμενική Αρχή υποχρεούται όπως προβαίνη εις σχετικήν έρευναν προς εξακρίβωσιν και διαπίστωσιν αυτών και περαιτέρω ενέργειαν προς ικανοποίησιν ή θεραπείαν των παραπόνων και τον κατά νόμον έλεγχον των τυχόν παραβατών. Άρθρ.3.-1.Πας επιβάτης ακτοπλοϊκού-επιβατηγού πλοίου, ανεξαρτήτως θέσεως, έναντι του οποίου δεν εξεπληρώθησαν αι υποχρεώσεις του εφοπλιστού, πράκτορος ή πλοίαρχου ή η έναντι αυτού συμπεριφορά του προσωπικού του πλοίου δεν ήτο η αρμόζουσα, δικαιούται να υποβάλη παράπονα. 2.Τα παράπονα αναγράφονται επί φύλλου χάρτου, όπερ ρίπτεται εντός του ειδικού κυτίου παραπόνων. 3.Επί του ιδίου φύλλου χάρτου αναγράφεται το ονοματεπώνυμον και η διεύθυνσις μονίμου κατοικίας του παραπονουμένου, το όνομα του πλοίου και η θέσις εις ην ταξειδεύει, ο λιμήν επιβιβάσεως και προορισμού, το Ναυτικόν Πρακτορείον ή Γραφείον ταξειδίων εκδόσεως του εισιτήριου τούτου και ει δυνατόν ο αύξων αριθμός του εισιτηρίου δι’ ου είναι εφωδιασμένος ο επιβάτης. Σελ. 362(α) Τεύχος 542-Σελ. 54 Άρθρ.4.-Ο εφοπλιστής παντός ακτοπλοϊκού επιβατηγού πλοίου υποχρεούται όπως τοποθετή εις εμφανή σημεία των εστεγασμένων χώρων του πλοίου του των προοριζομένων δια την παραμονήν των επιβατών Γ΄ θέσεως, εγκεκριμένων προς τούτο υπό της Επιθεωρήσεως Εμπορικών Πλοίων, καταλλήλους ενδεικτικάς πινακίδας, φερούσας την φράσιν «ΧΩΡΟΣ ΕΠΙΒΑΤΩΝ Γ΄ ΘΕΣΕΩΣ-ΤΕΤΡ. ΜΕΤΡΑ ………….». Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσαν και εκτέλεσιν του παρόντος Β.Δ/τος. 